Generelt

**Bemærk:** For at udfærdige en Jernbanesikkerhedsplan, skal man være uddannet sporspærringsleder og den som instruere arbejdsholdet skal også være uddannet Sporspærringsleder. Nedenstående felter skal udfyldes.

|  |  |
| --- | --- |
| Strækning/er | Hvilke strækning/er arbejdet udføres på. |
| Km | Fra km til km. |
| Udfærdiget af | Navn som står på E-card el. legitimationskortet. |
| Firma | Det firma udfærdiger er ansat i. |
| Kompetence OR | Den OR-kompetence som udfærdiger har. |
| Bygherre | Den OR-kompetence som udfærdiger har. |
| Projekt-Id | Det Projekt-Id, projektet som sagsbehandlingen hører til. |
| Arbejdsområde besigtiget dato | Udfyldes med dato for seneste besigtigelse på arbejdsstedet.  Bemærk: Datoen må ikke være mere end 3 måneder gammel. Hvis det er en anden end udfærdiger der besigtiger arbejdsstedet, skal dato og navn på vedkommende stå i feltet. |
| Udfyldt dato | Jernbanesikkerhedsinstruktionens udfærdigelses dato. |

**Sidehovedet er forbeholdt Banedanmarks Sikkerhedskoordinator.**

Generelt for udfyldelse af en Jernbanesikkerhedsplan.

Der skal tages aktivt stilling til hvert enkelt punkt i skabelonen. Er punktet ikke relevant for det pågældende arbejde, påføres ”intet”. Punkterne må ikke slettes.

**Punkterne skal udfyldes på følgende måde:**

1. Arbejdsområdet

Her påføres det præcise arbejdsområde, hvor arbejdet skal foregå og koordineres. Det skal være sammenfaldende med sporspærringscirkulæret.

Sporspærringscirkulæret og jernbanesikkerhedsplaner der skal koordineres skal anføres på den koordinerende jernbanesikkerhedsplan.

Jernbanesikkerhedsplaner og sporspærringscirkulære skal vedhæftes som bilag, med den koordinerende jernbanesikkerhedsplan til godkendelse.

Skal der arbejdes på flere sporspærringscirkulærer skal sikkerhedskoordinatoren spørges i hvert enkelt tilfælde.

1. Dato, Til/fra

Her anføres dato for hvornår arbejdet foregår, dog max op til 7 dage. Længere perioder skal godkendes af sikkerhedskoordinatoren.

1. Ansvarsforhold

Her anføres:

Sporspærringsleder/assisterende jernbanearbejdsleder med navn, telefonnummer samt hvilken jernbanesikkerhedsplan man er ansvarlig for.

1. Særligt vedrørende sporspærring

I skrivefeltet tilføjes særlige forhold som gør sig gældende, som f.eks.

* Assisterende jernbanearbejdsleder som opstiller stedlig dækning og afgrænser arbejdsområdet.
* Arbejdskøretøjer skal anvende gult rotorblink når man nærmer sig hinanden.

1. Forhold vedrørende kørestrøm

I skrivefeltet tilføjes særlige forhold som gør sig gældende, som f.eks.

* Er der bestilt kørestrømsafbrydelse?
* Hvilke jernbanesikkerhedsplan/er nr. der skal forholde sig som der er spænding på anlægget.

1. Telefonliste

Her anføres kommunikationsmuligheder med relevant trafikleder, samt navn og telefonnummer på Sikkerhedskoordinatoren, udfærdiger af jernbanesikkerhedsplan.